Կարեն Ավագյան

Կարեն Կարլենի Ավագյան (), հայ քաղաքական, կուսակցական գործիչ, Հայաստանի Հանրապետական կուսակցության գործադիր մարմնի անդամ, Հայաստանի Հանրապետության Ազգային ժողովի նախկին պատգամավոր։

Կրթություն 
 1993-1999 թթ. սովորել և ավարտել է Մ. Հերացու անվան Երևանի պետական բժշկական համալսարանի բուժական ֆակուլտետը։
 2001 թ. ավարտել է Մ. Հերացու անվան Երևանի պետական բժշկական համալսարանի դատական բժշկության օրդինատուրան։ 
 2001-2004 թթ. սովորել է Մ. Հերացու անվան Երևանի պետական բժշկական համալսարանի ասպիրանտուրայում։
 2003-2004 թթ. սովորել է Գերմանիայի Ա. Հումբոլդտի անվան համալսարանի ասպիրանտուրայում։ Դատական բժիշկ։ 
 2012 թ. ավարտել է Հայաստանի պետական տնտեսագիտական համալսարանի մագիստրատուրան (պետական և մունիցիպալ կառավարում)։
 Մասնակցել է «Հանրային կապեր քաղաքական գործիչների համար» (2006 թ., ԱՄՆ), «Նախագծերի կառավարում» (2011 թ., Նախագծերի կառավարման հայկական ասոցիացիա) դասընթացների։

Գիտական գործունեությունը 
 Բժշկական գիտությունների դոկտոր, պրոֆեսոր։ 
 Բժշկական ծառայության լեյտենանտ (պահեստազորի սպա)։ 
 Հեղինակ է գիտական բազմաթիվ հոդվածների, մեկ ուսումնամեթոդական ձեռնարկի («ՀՀ բուհերում սովորող ուսանողների ֆիզիկական զարգացման ստանդարտները և օրինակելի սննդակարգը», 2013), մեկ մենագրության («Ուսանողների առողջական վիճակի հիմնախնդիրները և լուծման ուղիները», 2013)։ «Դատական բժշկություն» անգլերեն դասագրքի համահեղինակ է։
 Երևանի պետական բժշկական համալսարանում գործող, գիտական աստիճան շնորհող Առողջապահության կազմակերպման 045 մասնագիտական խորհրդի անդամ (2016) ։

Աշխատանքային գործունեությունը 
 2002-2004 թթ. - Մ. Հերացու անվան Երևանի պետական բժշկական համալսարանի դատական բժշկության ամբիոնի ավագ լաբորանտ։
 2004-2006 թթ. - Մ. Հերացու անվան Երևանի պետական բժշկական համալսարանի դատական բժշկության ամբիոնի ընթերակա։
 2006 թ. - Մ. Հերացու անվան Երևանի պետական բժշկական համալսարանի դատական բժշկության ամբիոնի դոցենտ։ 
 2005 թ. օգոստոսի 15-ից 2007 թ. հունիսի 6-ը ՀՀ վարչապետի օգնական։
 2007 թ. մայիսի 12-ին Ազգային ժողովի 4-րդ գումարման պատգամավոր է ընտրվել ՀՀԿ համամասնական ընտրացուցակով։ ՀՀ ԱԺ առողջապահության, մայրության և մանկության հարցերի մշտական հանձնաժողովի անդամ։
 2012 թ. մայիսի 6-ին Ազգային ժողովի 5-րդ գումարման պատգամավոր է ընտրվել ՀՀԿ համամասնական ընտրացուցակով։ ՀՀ ԱԺ առողջապահության, մայրության և մանկության հարցերի մշտական հանձնաժողովի անդամ։
 2013 թ. - Մ. Հերացու անվան Երևանի պետական բժշկական համալսարանի դատական բժշկության ամբիոնի պրոֆեսոր։
 2017 թ. ապրիլի 2-ին Ազգային ժողովի 6-րդ գումարման պատգամավոր է ընտրվել ՀՀԿ համամասնական ընտրացուցակով։
 2017 թ. մայիսի 31-ին ընտրվել է ՀՀ ԱԺ Գիտության, կրթության, մշակույթի, երիտասարդության և սպորտի հարցերի մշտական հանձնաժողովի փոխնախագահ։
 2017 թ. հոկտեմբեր- Միջխորհրդարանական միության Առողջապահության խորհրդատվական խմբի անդամ։

Հասարակական գործունեությունը 
 2003-2005 թթ. - Մ. Հերացու անվան Երևանի պետական բժշկական համալսարանի ուսանողական խորհրդարանի նախագահ։
 2010 թվականից - Հայաստանի երիտասարդական հիմնադրամի հոգաբարձուների խորհրդի համակարգող։

Քաղաքական գործունեությունը 
 2006 թվականից ՀՀԿ երիտասարդական կազմակերպության նախագահն է։
 2006 թվականից ՀՀԿ խորհրդի անդամ է։
 2009-2012 թթ. - ՆԱՏՕ-ի խորհրդարանական վեհաժողովում Հայաստանի պատվիրակության ղեկավար։
 2011 թվականից ՀՀԿ գործադիր մարմնի անդամ է։

Պարգևներ 
 Մ. Հերացու անվան Երևանի պետական բժշկական համալսարանի 70-ամյակի ոսկե մեդալ (2001)։
 Մ. Հերացու անվան Երևանի պետական բժշկական համալսարանի 75-ամյակի ոսկե մեդալ (2006)։
 ՀՀ վարչապետի հուշամեդալ (2006)։
Հայաստանի ազգային ագրարային համալսարանի ոսկե մեդալ (2012)։
 Երևանի քաղաքապետի ոսկե մեդալ (2013)։
 ՀՀ ԱԺ Պատվո մեդալ (2015)։
 Մխիթար Գոշի մեդալ (2015)։
 ՀՀ կրթության և գիտության նախարարության Ոսկե մեդալ (2016)
 ՀՀ ԵԿՄ «5-րդ բրիգադի 25 տարի» հոբելյանական մեդալ (2017)

Ամուսնացած է, ունի երկու երեխա։

Ծանոթագրություններ

Աղբյուրներ 
 Ավագյան Կարեն Կառլենի
 Կարեն Կարլենի Ավագյան

Հայ քաղաքական գործիչներ
Երևանի պետական բժշկական համալսարանի շրջանավարտներ
ՀՊՏՀ շրջանավարտներ
ՀՀ ԱԺ 4-րդ գումարման պատգամավորներ
ՀՀ ԱԺ 5-րդ գումարման պատգամավորներ
ՀՀԿ անդամներ
Հայ դատական բժիշկներ
Մխիթար Գոշի մեդալակիրներ
ՀՀ ԱԺ 6-րդ գումարման պատգամավորներ
Բժշկական գիտությունների թեկնածուներ
Հայ կուսակցական գործիչներ